Mike Shinoda

Začiatky

Mike Shinoda sa narodil na Los Angeleskom predmestí v Agoura Hills. Má mladšieho brata menom Jason Shinoda. Mike študoval na základnej škole Lindero Canyon Middle School. 
Na žiadosť jeho matky Mike vo svojich šiestich rokoch začal hrať na klavíri. V jeho trinástich sa rozhodol hrať jazz, blues a dokonca hip-hop. Na strednej škole sa začal venovať hre na gitare a spevu (najmä rapu). 
Neskôr tvoril a nahrával hudbu s Bradom Delsonom v provizórnom nahrávacom štúdiu v Mike-ovej detskej izbe. V tom čase študoval na strednej škole Agoura High School s priateľmi z kapely Bradom Delsonom a Robom Bourdonom rovnako ako s členmi kapely Hoobastank. Na konci strednej školy bola založená skupina Xero, ktorej členmi boli Mike Shinoda, Brad Delson a Rob Bourdon.
Po strednej škole začal Mike na vysokej škole Art Center College of Design študovať grafický dizajn. Tu spoznal Josepha Hahna, ktorý sa spolu s Davidom Farrellom pridali ku kapele Xero.
Len ako 21 ročný, Mike napokon vyštudoval vysokú školu v odbore ilustrácia a zabezpečil si prácu ako grafik hneď po maturite. Na svoje schopnosti nadviazal tak, že sa spolu s Josephom Hahnom postaral o celkový dizajn všetkých albumov skupiny Linkin Park a tiež vytvoril aj obal pre album "2000 Fold" pre Styles of Beyond. Neskôr pokračoval v dokazovaní jeho umeleckých schopností. Mal svoju prvú výstavu Diamonds Spades Hearts & Clubs v galérii s názvom "Gallery 1988" v Los Angeles v čase tvorby albumu Minutes to Midnight.

Linkin Park

Mike po druhýkrát priviedol do kapely speváka, Chestera Benningtona, čím nahradil Marka Wakefielda. Od samého začiatku sa Mike Shinoda úzko podieľal na tvorbe nahrávok z technického hľadiska. Mike spolu s gitaristom Bradom Delsonom produkoval album Hybrid Theory EP (1999) a rovnako aj Hybrid Theory (2000). Neskôr organizoval a dohliadal na tvorbu remixového albumu Reanimation (2002), v ktorom sa nachádzajú remixy z jeho vlastnej tvorby, ktoré nahral v jeho vlastnom domácom štúdiu, "Crawling" a "Pushing Me Away". Vo svojom voľnom čase tiež zaradil do svojho repertoára pieseň od skupiny The X-Ecutioners s názvom "It's Goin' Down".
Po rokoch remixovania bolo na čase vyprodukovať nové piesne a tak v roku 2003 štúdio Warner Bros vydalo ďalší album skupiny Linkin Park s názvom Meteora. Mike sa na tomto albume podieľal nie len hudobne ale aj graficky v spolupráci s umelcami DELTA, s odborníkom na grafický dizajn Frankom Maddocksom a s dobrým kamarátom kapely Josephom Hahnom. 
Uverejnením albumu Collision Course v roku 2004 v spolupráci s Jay-Z, Mikova účasť na tvorbe albumu pokračovala rásť. Bol to on, kto produkoval a mixoval album, ktorý v roku 2006 získal cenu Grammy v kategórii najlepšej rapovej spolupráce.
Skupina vydala svoj ďalší album, Minutes To Midnight, dňa 14. mája 2007. Tento album bol vytvorený v spolupráci s producentom Rickom Rubinom, ktorý dohliadal na hudobný vývoj kapely. Bol to tiež album, kedy Mike prvýkrát naspieval sprievodné vokály, keďže bol dosiaľ známy len ako reper. Mike naspieval piesne "In Between" a "No Roads Left" a tiež repoval a spieval v piesňach "Bleed It Out" a "Hands Held High". Napriek nezvyklosti Mika ako speváka ho hudobný časopis Hit Parader zaradil v rebríčku 100 najlepších metalových spevákov všetkých čias na 72. miesto. Opäť v spolupráci s Rickom Rubinom bol 14. septembra 2010 vytvorený najnovší album skupiny Linkin Park s názvom A Thousand Suns.